《和清富楼》
宋代·赵希逢

禅味曾参老释昙，混融万象就中观。
眼前风月随时幻，胸次乾坤别样宽。
自是临流清可赋，不成无酒白相看。
碧潭秋月唯堪比，光莹吾心一片寒。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。